open-index/open-wikipedia-markdown huggingface dataset:
צ'ארלי קופר

**צ'ארלי קופר** (באנגלית: **Charlie Cooper**; נולד ב-16 ביוני 1989) הוא שחקן, תסריטאי ודוגמן אנגלי.

## ביוגרפיה
קופר גדל בסירנסטר. הוא ואחותו נהגו לצלם סרטים באמצעות מצלמת הווידאו של אמם. לאחר שלמד מדעי הספורט באוניברסיטת אקסטר במשך שנתיים, הוא נשר ועבר לגור עם אחותו בלונדון, שלמדה דרמה באקדמיה המלכותית לאמנות הדרמה. שניהם חזרו לבית ילדותם, שם חלקו חדר, ועבדו במשמרות לילה בניקיון תוך כדי כתיבת התסריט לסדרת הטלוויזיה "This Country".

## קריירה
קופר החל את הקריירה שלו בשנות ה-20 המוקדמות לחייו כדוגמן בזמן שלמד פיזיותרפיה באוניברסיטת סאות'המפטון. הוא הוחתם בסוכנות הדוגמנות עלית בלונדון. הוא לא היה מרוצה מהעיסוק בדוגמנות וזמן קצר לאחר מכן וחזר הביתה לסירנססטר להתגורר עם הוריו ועבד בשורה של עבודות מזדמנות.

בשנת 2014, הוא ואחותו דייזי מיי, בתמיכת ITV ו-NBC, כתבו וצילמו פרק פיילוט בשם "Kerry" מה שיהפוך מאוחר יותר לקומדיית המצבים בשם "This Country". עם זאת, הפרק שצולם לא התקבל. מאוחר יותר הוא הפך לשחקן ולתסריטאי שותף של הקומדיה של ה-BBC, "This Country" עם דייזי מיי אחותו. הסדרה מתבססת על חוויות חייהם בקוטסוולדס. הוא היה מועמד בשלוש קטגוריות פרסי האקדמיה הבריטית לאמנויות הקולנוע והטלוויזיה וזכה בפרס לשחקן הקומי הטוב ביותר לשנת 2021.

בשנת 2019 הוא שיחק לצד סטיב קוגן בסרט "Greed".

בשנת 2020, היה שותף לכתיבה והפקת פרק של סדרת הטלוויזיה "אווניו 5", סדרה של HBO, שבה משחקת אחותו בתפקיד חוזר.

בשנת 2021, החל לשחק בתפקיד חוזר בעונה השלישית של קומדיית המצבים של ג'יימי דמטריו, "Stath Lets Flats".

בשנת 2022 שיחק בסרט הקומדיה השחורה האמריקאי "תראו אותם רצים" שבוים על ידי טום ג'ורג' ונכתב על ידי מארק צ'אפל.

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:דוגמנים אנגלים
קטגוריה:תסריטאים בריטים
קטגוריה:אנגלים שנולדו ב-1989
משה עזרא מזרחי

הרב **משה עזרא מזרחי** (ה'תרכ"ג 1863 - ו' באב ה'תשט"ו 25 ביולי 1955) היה רב, פוסק וראב"ד ארם צובא, מאחרוני הרבנים בסוריה, בעל שו"ת דברי משה.

## ביוגרפיה
נולד בחלב בשנת ה'תרכ"ג - 1863 לרבי עזרא. אביו נפטר לפני לידתו, ולכן נקרא עזרא על שמו.

למד אצל רבותיו הרב חיים הכהן ורבי בכור מזרחי, ולאחר מכן למד אצל חכם באשי רבי משה סוויד, יחד עם הרב שלום הדאיה. חברו ללימודים היה רבי שאול קצין.

הרב משה עזרא נישא אך אשתו נפטרה בגיל צעיר, והוא נישא בשנית לרינה, בת המקובל רבי שלום הדאיה, אשר ילדה לו בת ובן - הוא רבי שלום יצחק מזרחי, אך גם היא נפטרה כעבור מספר שנים, בגיל 28.

## רבנותו
בשנת ה'תרנ"ה, בהיותו כבן 32, החל לשמש כדיין בבית הדין שבראשות הרב אברהם עדס והרב מאיר לניאדו. בהמשך, כיהן כדיין לצד הרב יעקב שאול דוויק הכהן, והרב אליהו חמווי. בהמשך, כיהן כדיין לצד הרב עזרא חמוי והרב עזרא עבאדי-שעיו.

נחשב לבעל זיכרון צילומי ובקיאות רבה מאוד, והיה מקריא מזיכרונו לדייני בית הדין כל מקור שחפצו בו, מדברי הפוסקים ככתבם וכלשונם.

נפטר בו' באב ה'תשט"ו, 25 ביולי 1955, ונקבר בחלב.

### חיבוריו
חיבר חיבורים וכתבים רבים, שחלקם התפרסמו בכתב העת "המאסף".

בספר אהלי שם העיד המחבר "יש בידי הרב המצוין הזה אוצר גדול של כ"י של חידושי תורה על הש"ס וחיבור שו"ת על פי סדר א-ב, רב חכמות ויקר העין, ומפני דוחק מצבו אין באפשרותו להדפיסו. ומהראוי מאד שימצאו גואלים להדפיס את ספריו לזכות הרבים ולהגדיל תורה ולהאדירה".

בשנת 2000 נמצא בכתב יד ספר שו"ת "דברי משה", ויצא לאור על ידי מכון דברי שלום.

## קישורים חיצוניים
* 

## הערות שוליים

קטגוריה:רבני ארם צובא
קטגוריה:אבות בתי דין
קטגוריה:ילידי 1863
קטגוריה:נפטרים ב-1955
קטגוריה:משפחת הדאיה
המתקפה על בסיס הטיסה מילרובו

**ההתקפה על בסיס חיל האוויר [[מילרובו]]**  שברוסיה התרחשה ב-25 בפברואר 2022 כחלק מהתקפת הנגד האוקראינית במהלך הפלישה הרוסית לאוקראינה ב-2022. לדברי גורמים אוקראינים, כוחות צבא אוקראינים תקפו את בסיס האוויר מילרובו באמצעות טילי OTR-21 טוצ'קה, והשמידו מטוס Su-30 בודד של חיל האוויר הרוסי והציתו חלקים מהבסיס.

לפי הדיווחים, המתקפה, שהכוחות המזוינים האוקראינים לא התייחסו אליה באופן רשמי, הושקה בתגובה להפגזה על ערים אוקראיניות על ידי כוחות רוסים. כמו כן דווח על מספר רב של פצועים, ואחד ממטוסי הסוחוי Su-30 שחנו במקום עלה באש על הקרקע על פי תמונות וסרטונים שהופצו. פקידים אוקראינים טענו שלפחות שני מטוסי סוחוי Su-30 רוסיים הושמדו על הקרקע. תמונות וסרטונים של מבנים בוערים מהזירה הופצו בהרחבה ברחבי המדיה החברתית הרוסית.

## הערות שוליים

קטגוריה:קצרמר רוסיה
קטגוריה:הסכסוך האוקראיני-רוסי
קטגוריה:הפלישה הרוסית לאוקראינה: קרבות
קטגוריה:2022 ברוסיה
קטגוריה:מחוז רוסטוב
קאלום וורת'י

**קאלום וורת'י** (באנגלית: **Calum Worthy**; נולד ב-28 בינואר 1991) הוא שחקן קנדי. הוא התפרסם בעיקר בשל תפקידו בתור דז בסדרה "אוסטין ואלי" (2011–2016) מבית ערוץ דיסני. בהמשך שיחק גם בסדרה "חוליגן אמריקאי" בנטפליקס, בדרמת הפשע "הפשע: ג'יפסי רוז" ובסדרת הקומדיה "אתחול מחדש" בהולו.

## ביוגרפיה
וורת'י נולד ב-28 בינואר 1991 לסנדרה וובסטר וורת'י ודייוויד וורת'י בויקטוריה, קולומביה הבריטית, קנדה. 

## קריירה
וורת'י עשה את הופעת הבכורה שלו על המסך בגיל 9, בתפקיד אורח בסדרת הטלוויזיה "חזיונות לילה" בבימויו של ביל פולמן. בגיל 10 הוא כיכב במיני-סדרה הבריטית בת שלושת הפרקים *I Was a Rat* . מאז הוא שיחק ביותר מ-50 פרויקטים בקולנוע ובטלוויזיה. הוא זכה בשני פרסי האמן הצעיר בקטגוריית שחקן הראשי הצעיר בשנים 2004 ו-2010,   הוא זכה בפרס ליאו להופעה הטובה ביותר בתוכנית או סדרה לנוער או לילדים בשנת 2010. 

וורת'י התגורר בלוס אנג'לס, קליפורניה, בזמן שהחל לשחק בתפקיד ראשי בסדרה של ערוץ דיסני, אוסטין ואלי. הוא כתב פרק אחד בסדרה.

בשנת 2013 הוא יצר, כתב והפיק - יחד עם דרק ביינהאם וקלי מיי - את סדרת המערכונים *The Coppertop Flop Show*, ששודרה בערוץ דיסני בסוף שנת 2013.

ביולי 2017 לוהק וורת'י לתפקיד רובי בולדווין / ספידבול בסדרת הטלוויזיה המבוססת על הקומיקס הלוחמים החדשים, קבוצה בדיונית של גיבורי-על המופיעה בחוברות הקומיקס ביקום מארוול קומיקס .  בסופו של דבר הסדרה לא נמכרה. 

בשנת 2018, וורת'י גילם את אלכס טרימבולי בעונה הראשונה של הסדרה חוליגן אמריקאי של נטפליקס.  בשנת 2019, הוא שיחק בתפקיד ניקולס גודג'ון בעונה הראשונה של סדרת הטלוויזיה "הפשע: ג'יפסי רוז" . 

בפברואר 2021, פורסם שוורת'י לוהק לתפקיד ג'ספר בסדרת המתח של נטפליקס "אני אף אחת", המבוססת על רומן של קארין סלוטר באותו השם . 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1991
אני אף אחת (סדרת טלוויזיה)

**אני אף אחת** (באנגלית: **Pieces of Her**) היא סדרת מתח אמריקאית, שנוצרה על ידי שרלוט סטאודט, המבוססת על הרומן באותו שם מ-2018 מאת קארין סלוטר, אשר הוקרנה בבכורה בנטפליקס ב-4 במרץ 2022.

## עלילה
עלילת הסדרה עוקבת אחר סיפורה של אנדי שנקלעה לירי המוני קטלני במסעדה מקומית. כמה רגעים לאחר מכן, היא עדה לאמה, לורה, מחסלת את הרוצח באלימות בקלות. כשאנדי מתחילה לפענח את מעשיה של אמה באותו יום, נקודת המבט שלה על כל מערכת היחסים המשפחתית מקבלת תפנית חדשה. זמן קצר לאחר מכן, דמויות מעברה של אמה מופיעות שוב, והיא נאלצת לברוח. במהלך המסע, היא מנסה לחבר את שאריות האמת, שאמה "קברה" לפני זמן רב.

## שחקנים ודמויות
### תפקידים ראשיים
* טוני קולט – לורה אוליבר
* בלה היתקוט – אנדי אוליבר
* דייוויד ונהם – ג'ספר קוולר
* ג'סיקה בארדן – ג'יין
* ג'ו דמפסי – ניק
* ג'ייקוב סיפיו – מייקל ורגס
* עומרי הארדוויק – גורדון אוליבר

### תפקידי משנה
* גיל ברמינגהאם – צ'רלי באס
* טרי אוקווין – מרטין קוולר
* קאלום וורת'י – ג'ספר
* ניקולס ברטון – אנדרו קולר
* בן או'טול - אלי וקסלר הצעיר
* ארון ג'פרי - ניק הארפ

## הפקה
### פיתוח
ב-5 בפברואר 2019, פורסם כי נטפליקס הזמינה הפקה של העונה הראשונה לסדרה בת 8 פרקים. הסדרה נוצרה והופקה על ידי לסלי לינקה גלטר, שרלוט סטאודט וברונה פפנדריה. חברות הפקה המעורבות הן Made Up Stories ו-Endeavour Content. בנוסף סטאודט היא תסריטאית הסדרה לצד שואונר. בעוד מינקי ספירו ביימה את כל פרקי העונה הראשונה. הסדרה אמורה לצאת לאקרנים ב-4 במרץ 2022.

### ליהוק
בפברואר 2020 לוהקו טוני קולט ובלה היתקוט לתפקידים ראשיים. במאי 2020, פורסם שדייוויד ונהם לוהק לתפקיד ראשי. בינואר 2021, ג'סיקה בארדן, ג'ו דמפסי, ג'ייקוב סיפיו ועומארי הארדוויק לוהקו אף הם לתפקידים ראשיים. בפברואר 2021, גיל ברמינגהם, טרי אוקווין וקאלום וורת'י לוהקו לתפקידים חוזרים. באפריל 2021, ניקולס ברטון וארון ג'פרי לוהקו לתפקידים חוזרים.

### צילומים
שלב הצילומים של העונה הראשונה היה אמור להתחיל ב-16 במרץ 2020 ולהסתיים ב-17 ביולי 2020 בברנבי, קולומביה הבריטית. הצילומים לעונה הראשונה התקיימו לבסוף בסידני, אוסטרליה בתחילת 2021.

## קישורים חיצוניים
* 

## הערות שוליים

קטגוריה:סדרות מתח אמריקאיות
קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנת 2022
ג'ייקוב סיפיו

**ג'ייקוב מונטאז סיפיו** (באנגלית: **Jacob Muntaz Scipio**; נולד ב-10 בינואר 1993) הוא שחקן אנגלי.

## ביוגרפיה
סיפיו נולד באיסלינגטון, לונדון, אנגליה. הוא ממוצא הודי-גיאני ואנגלי. סיפיו למד בבית הספר היסודי של כנסיית סנט מייקל של אנגליה בהייגייט, ולאחר מכן המשיך את לימודיו בבית הספר פורטיסמר במוסוול היל. הוא למד באוניברסיטת אסקס, שם קיבל תואר ראשון בקולנוע וספרות.

## קריירה
קריירת המשחק של סיפיו החלה כאשר קיבל את תפקידו הראשון בגיל 9 חודשים בפרק בסדרת הטלוויזיה "Screen One", בו גילם את בנה המאומץ של ג'ולי וולטרס. במהלך לימודיו התמקד במשחק, ושיחק במספר תפקידים ראשיים בטלוויזיה, בקולנוע ובתיאטרון, כולל העיבוד של ערוץ 4, לרומן "White Teeth", של זיידי סמית', שם גילם בגיל 10 את התפקידים של האחים התאומים מילט ומג'יד. הוא שיחק בתיאטרון, והופיע במחזמר המלך ואני של רוג'רס והמרשטיין בתפקיד "הנסיך צ'וללונגקורן" לצד איליין פייג' בפלדיום של לונדון.

## קריירת קולנוע
בשנת 2019 שיחק לצד ז'אן-קלוד ואן דאם בסרט הקולנוע "אנחנו מתים צעירים". באותה שנה שיחק ב"The Outpost" סרט הקולנוע שתורגם בעברית ל "לכודים תחת אש", סיפורם של חיילים אמריקאים שהותקפו על ידי לוחמי טאליבאן בימים האחרונים לנוכחות הצבא האמריקאי באפגניסטן. סקיפיו גילם את ג'סטין ט. גאלגוס, חייל של צבא ארצות הברית, שזכה בעיטור צלב השירות המצוין.

בינואר 2020, גילם סיפיו את האנטגוניסט הראשי, ארמנדו ארטאס, בסרט בקולנוע "בחורים רעים לתמיד".

בשנת 2021 שיחק בסרט בקולנוע "ללא חרטה".

בשנת 2022 שיחק בסרט הדרמה והמסתורין "פשע הוליוודי" בדמותו של דון קיו. באותה שנה לוהק לתפקיד לא ידוע בסרט הקולנוע העתידי "באטגירל".בהמשך פורסם כי הסרט נגנז עקב קיצוץ עלויות של חברת ההפקות.

בשנת 2024 שיחק בסרט "בחורים רעים: הכל או כלום".

## קריירת טלוויזיה
בשנת 2008, שיחק סיפיו את התפקיד של ביפ בעונה השנייה של הקומדיה הבריטית "אחרי הצלצול".

תפקידו הבא שלו היה בסדרת הטלוויזיה "היכון, חידון, הופ!". לאחר מכן שיחק בהפקת "Life In My Shoes" משנת 2012, קמפיין למודעות למחלת האיידס, שהוקרן בפסטיבל קאן 2012.

ב-2013 שיחק בתפקיד 'טיילר בליין' בעונה השנייה של הקומדיה הבריטית, "Some Girls".

בין השנים 2015–2018 דיבב את קולו של "ליאו" בסדרת הטלוויזיה לילדים בוב הבנאי.

בינואר 2021, פורסם שסיפיו לוהק לתפקיד מייקל ורגאס בסדרת המתח של נטפליקס, "אני אף אחת", עיבוד לרומן של קארין סלוטר באותו השם.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:בוגרי אוניברסיטת אסקס
קטגוריה:אנגלים ממוצא הודי
קטגוריה:אנגלים שנולדו ב-1993
טיגריס טרינילי

**טיגריס טרינילי** (שם מדעי: *Panthera tigris trinilensis*) הוא תת-מין נכחד של טיגריס, שחי לפני 50,000–1.2 מיליון שנים ונמצא ביישוב טירניל בג'אווה, אינדונזיה. כעת, שרידי הטיגריס מאוחסנים במוזיאון הלאומי להיסטוריה של הטבע בבליידן, הולנד. למרות שמאובניו נמצאו בג'אווה (שם חי גם טיגריס הג'אווה, שאף הוא נכחד), הטיגריס הטרינילי אינו אב קדמון של טיגריס הג'אווה. בנוסף, גם הטיגריס הבאלינזי לא קשור קשר הדוק לטיגריס הטרינילי, בגלל הבדלי זמן שונים.

הטיגיריס הטרינילי חי באינדונזיה, במיוחד בג'וואה ובטריניל. למרות שהטיגריס הטרינילי אינו אב קדמון ישיר של אף אחד מתת-מיני הטיגריס באינדונזיה, ישנם כמה זואולוגים שסבורים כי הטיגריס הטרינילי אכן אב קדמון לכל תת-מיני הטיגריסים באיים. אולי, משום שבמזרח אסיה נמצאו שרידים של חתולים גדולים מהסוג פנתר. שרידי הטיגריס הקדומים ביותר בג'אווה תוארכו לפליסטוקן מוקדם (לפני 2 מיליון שנה). בתקופה זו הטיגריס היה נפוץ ברחבי מזרח אסיה. עם זאת, ייתכן שבעקבות שינויים אקלימיים ואירועי קרחונים גרמו לשינויים גאוגרפיים חוזרים ונשנים באזור.

## טקסונומיה
מחקר רב נעשה על הטיגריס הטרינילי, אך אין מספיק מידע רחב עליו. מדענים גילו מאובן שאכן שייך לתת-המין. עם זאת, היו יותר ספקות לגבי המאובן והאם הוא בכלל של טיגריס טרינילי, עקב גודלו. כיום, נהוג לחשוב כי הטיגריס הטרינילי היה קטן יותר מטיגריס בנגלי ודמה בגודלו לטיגריס הודו-סיני. בדרך כלל, תחרות על מזון בין טורפים גדולים יכולה להוות תמריץ מרכזי של הגדלת משקל הגוף, כך שגם משקלו של הטיגריס הטרינילי היה יותר קטן ביחס לטיגריס בנגלי השוקל 200 ק"ג.

## קישורים חיצוניים

קטגוריה:בעלי חיים שתוארו ב-1908
קטגוריה:טקסונים שתוארו בידי אז'ן דובואה
קטגוריה:טיגריס
קטגוריה:פנתרים פרהיסטוריים
קטגוריה:טורפים שחיו בפלייסטוקן
קטגוריה:יונקים שחיו בפלייסטוקן באסיה
קטגוריה:בעלי חיים שנכחדו מאינדונזיה
קטגוריה:מאובני טקסונים שתוארו ב-1908
קיפוס

ממוזער|סוגים שונים של קיפוסים
**קיפוס** (בלטינית: **cippus** - "מוט מחודד") הוא כַּן נמוך, עגול או מלבני שתרבויות ים-תיכוניות עתיקות שונות נהגו להקים.הקיפוסים הוקמו בעיקר על-ידי הרומאים לבניית אבני מיל או סימון גבולות, וכן על-ידי הקרתגנים והאטרוסקים למטרות שונות.

## הקיפוס הרומאי
הקיפוסים הרומאיים היו עשויים מעץ או מאבן. על גבי הקיפוסים מאבן היו כתובות שציינו את תפקידם או את האזור אותו הקיפו, כמו תחומי מקדשים. ברומא הם סימנו את גבולות הפומריום, מהלך אמות המים ואת הקורסוס פובליקוס . קיפוסים מסודרים בשורות היו גם לעיתים ממוספרים, ולרוב מציגים את שמו של המציב או את המרחק לקיפוס הקרוב ביותר. הכתובות על כמה מהקיפוסים מראים שהם שימשו מדי פעם כמצבת-זיכרון ללוויה.

## הקיפוס האטרוסקי
בין 800 ל-100 לפני הספירה הציבו האטרוסקים קיפוסים כמצבות, שעוצבו בצורה שונה בהתאם לאזור ולתקופה. הקיפוסים הוצבו כאסטלה, עמוד או פסל בפתחם של קברים אטרוסקיים. הייתה להם משמעות מאגית ודתית. הם עוצבו בצורת קובייה, כדור, ביצה או גליל. ישנם קשרים בין עיצובים לבין כדים שנועדו לשימור הקרביים במצרים העתיקה  שצורתם הייתה כפלג גוף עליון, והמכסה עוצב כראש.

## הקיפוס הקרתגני
לקיפוסים הקרתגניים היה בסיס דומה לאסטלות מצריות, שלעיתים מכונות גם הן קיפוס. הם נמצאים בצפון אפריקה, סרדיניה, סיציליה, מלטה ואיבריה. שני הקיפוסים של מלקרת, שנמצאו במלטה, נושאים כתובת פיניקית ויוונית, מה שאפשר את פענוח האלפבית הפיניקי במערב. גם בפיניקיה עצמה התגלו קיפוסים, כמו הקיפוס של עבדמסכר.

## גלריה

## לקריאה נוספת

* 
* 

## קישורים חיצוניים

## הערות שוליים

קטגוריה:אדריכלות רומית
הפארק הלאומי איווינדו

**הפארק הלאומי איווינדו** (בצרפתית: **Parc national d'Ivindo**) הוא פארק לאומי במזרח-מרכז גבון במרכז אפריקה, על גבול המחוזות  ו. הקמתו הוכרזה באוגוסט 2002 על ידי הנשיא עומר בונגו ב ביוהנסבורג, יחד עם 12 הפארקים הלאומיים היבשתיים האחרים של גבון. הפארק, שהתפרסם בזכות  ומפלי מינגולי המרהיבים של הנהר , הידועים כ"נפלאותיו של איווינדו", כולל גם את  ואת לנגואה באי (Langoué Baï), אחת מחמש קרחות היער החשובות במרכז אפריקה. הפארק הוגדר כאתר מורשת עולמית של אונסק"ו בשנת 2021 בשל המגוון הביולוגי יוצא הדופן והמערכת האקולוגית של היער הטרופי השלם יחסית.

## גאוגרפיה פיזית
המאפיינים הפיזיים של הפארק כוללים את הנהר איווינדו, היובל העיקרי של הנהר , והר קינגואה (Kingué; 749 מטרים) והר נגואדי (Ngouad; 870 מטרים). כמות המשקעים הממוצעת היא 1,672 מילימטרים כששיא המשקעים בין ספטמבר לדצמבר, ובין פברואר ומאי. סופות רעמים עזות מתרחשות עונתיות, ולעיתים עלולות ליצור סופות טורנדו מקומיות, במיוחד ברמת איפאסה; הנזקים שנגרמים כתוצאה מהשפעה זו עשויים להיות אחראיים לכך שהיער הזה דומה באופן שטחי ליער משני. הטמפרטורה הממוצעת היא 23.9 מעלות צלזיוס (נמדדת במאקוקו במרחק של כמה קילומטרים מגבול הפארק הצפוני), עם שונות עונתית של כ-3.3 מעלות צלזיוס.

## מגוון ביולוגי
הפארק משתרע על פני 3,000 קילומטרים מרובעים, שכמעט כולם מיוערים, תערובת של יער החוף האטלנטי של גינאה התחתונה, ויער נשירים למחצה האופייני לאגן הקונגו המרכזי. היערות הקדמונים בדרום מכילים אוכלוסייה ייחודית מבחינה גאוגרפית של תת-משפחת הקסאלפיניים, שמספקת בית גידול למגוון רחב מאוד של פרפרים, עופות ויונקים. מינים אלו כוללים: גורילת שפלה מערבית, שימפנזה מצוי, תאו יער אפריקאי, חזיר נהרות, קודו הביצות וחתול זהוב אפריקני, וכן את אחת האוכלוסיות השלמות האחרונות של פיל יער אפריקני. מיני עופות בולטים כוללים: עורב אפור-צוואר המצוי בסכנת הכחדה ואפרור אפריקני. יותר מ-430 מיני עופות תועדו בפארק.

הנחלים והמפלים הרבים בתוך הפארק הלאומי אפשרו גם מגוון של מיני מים מתוקים. מיני דגים רבים חיים בתוך הפארק, 13 מהם בסכנת הכחדה. ישנם לפחות 7 מינים של עשבי מים ממשפחת , וכל בריכת מפל עשויה להכיל צמחיית מים ייחודית. הנהר דידג'י מספק גם בית גידול קריטי לתנין צר-חרטום המצוי בסכנת הכחדה.

## היסטוריה ושימור
מאז 2001, עוד לפני הקמת הפארק, חקר את האזור הדרומי של הפארק הארגון  (בראשי תיבות WCS) ,ארגון חוץ-ממשלתי שהמטה שלו בגן החיות ברונקס בניו יורק, ושמטרתו לשמר את שטחי חיות הבר הגדולים בעולם ב-14 אזורי עדיפות, ודאג להגן עליו. הארגון ריכז את המאמצים בקרחת היער הגדולה של לנגואה באי (Langoué Baï), בתמיכת מה שהיא כיום סוכנות הפארקים הלאומיים של גבון (ANPN). בשנת 2004 הקים ה-WCS מחנה ייעודי במרחק של 3 קילומטרים מלנגואה באי, עם מגורים ומשרדים לחוקרים, המספקים תובנות חשובות על האקולוגיה של קרחת היער והגנה בפני ציידים.

מכון המחקר האקולוגיה הטרופית (Institut de Recherche en Écologie Tropicale) שוכן בצפון הפארק, 12 קילומטרים מהעיר הקרובה ביותר מאקוקו.

## גלריה

African forest buffalo and egret.jpg|תאו היער ועליו אנפה
L'éléphant de forêt d'Afrique (Loxodonta cyclotis).jpg|פיל יער אפריקני
African rock python.JPG|פיתון סלעים אפריקני
Female sitatunga.jpg|נקבת קודו הביצות
Western lowland gorilla.jpg|גורילת שפלה מערבית


## קישורים חיצוניים

* 
* Ivindo National Park 

## הערות שוליים

קטגוריה:גבון: גאוגרפיה
קטגוריה:אפריקה: פארקים לאומיים
איגור מאטוויינקו

**איגור מאטוויינקו** (ברוסית: **Игорь Игоревич Матвиенко**; נולד ב-6 בפברואר 1960) הוא מלחין ומפיק רוסי.

## חייו
איגור מאטוויינקו נולד במוסקבה למשפחת איש צבא וכלכלנית. בשנת 1980 הוא סיים מכללה למוזיקה במקצוע מנהל מקהלה. החל משנת 1981 הוא התחיל לשתף פעולה עם להקות שונות. בשנת 1987 הוא עבר באולפן הקלטות. במקביל הוא היה שותף עם ניקולאי רסטורגוייב בהקמת להקת "ליובה". מאטוויינקו כתב מספר שירים ללהקה. בנוסף ללהקה זו שירי מאטווייקנו בוצעו על ידי "בליי אוריול", "איבנושקי אינטרנשיונל" וזמרים ולהקות נוספות.

בשנת 1991 מאטוויינקו הקים מרכז הפקה. בשנת 2002 הוא היה מנהל הפקה של העונה הראשונה של תוכנית טלוויזיה "מפעל הכוכבים". בשנת 2014 הוא היה מפיק מוזיקלי של טקס הפתיחה וטקס הסגירה של אולימפיאדת סוצ'י. בשנת 2020 הוענק לו תואר אמן הכבוד של הפדרציה הרוסית.

בשנת 2016 הוא הלחין מוזיקה לסרט "הוויקינג".

איגור מאטוויינקו כתב המנון עבור כוחות היבשה הרוסיים.

מאטוויינקו ידוע בתמיכה במדיניות של ולדימיר פוטין. הוא מונה למספר תפקידים לברות יושב ראש הוועדה הציבורית ליד רוסקומנדזור. כמו כן הוא חבר של המועצה הנשיאותית לתרבות ואמנות.

מאטוויינקו היה נשוי מספר פעמים. מאשתו הנוכחית יש לו שלושה ילדים.

## קישורים חיצוניים

*  

* ביוגרפיה

קטגוריה:מלחינים רוסים
קטגוריה:מפיקים מוזיקליים רוסים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1960
יוזף שמידט (אתלט)

**יוזף שמידט** (בפולנית: **Józef Szmidt**; 28 במרץ 1935 – 29 ביולי 2024) היה אתלט פולני, פעמיים ברציפות אלוף אולימפי (רומא 1960 וטוקיו 1964) ושיאן עולם (1960–1968) בקפיצה משולשת.

## ביוגרפיה
שמידט נולד ב-1935 בעיירה מיצ'וויץ' (Miechowice) שבקרבת העיר ביטום, פולין, אח לאדוארד שמידט , שייצג את פולין באולימפיאדת מלבורן בריצת 200 מטר. בתקופה בה נולד שמידט היה האזור חלק מגרמניה ובעקבות שינויי הגבולות לאחר מלחמת העולם השנייה סופח השטח לפולין. בנעוריו רכש מקצוע כמכונאי.

הקריירה הספורטיבית של שמידט נמשכה מ-1958 עד 1971. בנוסף להישגיו הבינלאומיים זכה שמידט 13 פעמים באליפות פולין בקפיצה משולשת. כמו כן זכה בתחרויוית בקפיצה לרוחק.

ב-1975 עזבו שמידט ומשפחתו את פולין ועברו לגור בגרמניה המערבית אך חזרו לפולין ב-1992 ורכשו משק חקלאי בכפר זגוזד . נפטר ביולי 2024 שבוע לאחר פטירת אשתו.

## קריירה ספורטיבית
### 1958
באליפות אירופה שנערכה בסטוקהולם, שוודיה זכה במדליית זהב בקפיצה משולשת בשיא לאומי ובשיא אליפות חדש של 16.43 מטר, לפני אולג רייקובסקי  מברית המועצות (16.02 מטר) ווילהלמור איינרסון  מאיסלנד (16.00 מטר).

### 1960
#### שיאן עולם
ב-5 באוגוסט קבע שיא עולם בקפיצה משולשת (17.03 מטר) בתחרות שנערכה בעיר אולשטין שבפולין. הייתו זו הפעם הראשונה שספורטאי עבר את הרף של 17 מטר והיווה שיפור של 33 ס"מ משיאו של השיאן הקודם אולג פיודוסייב  מברית המועצות. השיא החזיק מעמד עד 1968 כשנשבר על ידי ג'יוזפה ג'נטילה  במהלך אולימפיאדת מקסיקו סיטי.

#### אלוף אולימפי
באולימפיאדת רומא זכה במדליית זהב בקפיצה משולשת בשיא אולימפי חדש של 16.81 מטר, לפני ולדימיר גורייב  (16.63 מטר) וויטולד קרייר  (16.43 מטר), שניהם מברית המועצות. נוסף לכך, הוא השתתף בריצת שליחים 4x100 מטר, אך הרביעייה הפולנית שקבעה את התוצאה השביעית בטיבה פסלה.

### 1962
באליפות אירופה שנערכה בבלגרד, יוגוסלביה זכה במדליית זהב בשיא אליפות חדש של 16.55 מטר, לפני ולדימיר גורייב (16.39 מטר) ואולג פיודוסייב (16.24 מטר).

### 1964
#### אלוף אולימפי
באולימפיאדת טוקיו זכה בפעם השנייה בברציפות במדליית זהב בקפיצה משולשת בשיא אליפות חדש של 16.85 מטר, לפני אולג פיודוסייב (16.58 מטר) וויקטור קרבצ'נקו  מברית המועצות (16.57 מטר).

### 1966
באליפות אירופה שנערכה בבודפשט, הונגריה הוא סיים במקום חמישי בתוצאה של 16.45 מטר.

### 1968
באולימפיאדת מקסיקו סיטי הוא סיים במקום שביעי בקפיצה משולשת בתוצאה של 16.89 מטר ולא הצליח להגן על תוארו.

### 1971
באליפות אירופה שנערכה בהלסינקי, פינלנד הוא סיים במקום 11 בתוצאה של 15.62 מטר, בשלב המוקדמות הוא קבע תוצאה של 16.27 מטר.

## משפחתו
שמידט נישא ללוצ'ה (Łucją) ולזוג נולדו שני ילדים, דריוס ובוריס.

נפטר ב-29 ביולי 2024.

## אותות הערכה
* בשנים 1960 ו-1964 זכה בתואר "ספורטאי השנה" בפולין.
* ב-1970 יצא לאקרנים סרט על חייו של שמידט בו שיחק תפקיד ראשי (בבימויו של אנדז'יי טרזוס-ראסטביצקי).

## קישורים חיצוניים

* יוזף שמידט, באתר sports-reference.com
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אתלטים באולימפיאדת רומא (1960)
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:אלופים אולימפיים: קפיצה משולשת
קטגוריה:קופצי משולשת
קטגוריה:שיאני עולם פולנים: אתלטיקה
קטגוריה:אתלטים פולנים
קטגוריה:פולנים שנולדו ב-1935
קטגוריה:פולנים שנפטרו ב-2024
הוקאריס

**הוקאריס** (שם מדעי: *Houcaris*) הוא סוג של פרוק רגליים נכחד שהתקיים בראשית הפלאוזואיקון בחלק השני של תקופת הקמבריון (מסביבות 521 עד 509 מיליון שנה מהיום). יצור זה השתייך לסדרה הקדומה דינוקרידידה והתקיים על קרקעית הים במים רדודים לאורך סין וארצות הברית הקדומים. הסוג כולל 2 מינים: *Houcaris saron*, שהתגלה בממצאים ביונאן שבסין ו-*Houcaris magnabasis*, שהתגלה בממצאים בנבאדה. מינים אלה התגלו ב-1995 אך שויכו לסוג אנומלוקאריס. רק ב-2021 הופרדו לסוג עצמאי עקב מספר הבדלים אנטומיים במבנה השלד החיצוני והגפיים.

הסוג היה דומה במראהו ללובסטר או חסילון גדול אך אין כל קשר טקסונומי ביניהם. היו בפלג הגוף העליון משטח קשה באורך של 12 עד 17 ס"מ בקירוב מתוכו בלטו זוג עיניים מורכבות וזוג לסתות דמויות-מחושים חדים ונוקשים ששימשו לפיצוח וקריעת טרף בעל שריון קשה כמו צדפות או טרילוביטים, כשהוא נע בידי זרועות רבות הדומות לאלה של רבי-רגליים מודרניים, אף שאלה הותאמו לתנועה ימית ואולי הם התאימו לשחייה מהירה.

## בתרבות
*ייתכן שיצור זה נראה בפרק הראשון (בחלק אחד), של סדרת ה-BBC ללכת עם מפלצות, אף שהוא נחשב גם לאנומלוקאריס (אליו השתייך בעבר).

## קישורים חיצוניים

## הערות שוליים

קטגוריה:דינוקרידידה
קטגוריה:בעלי חיים שחיו בקמבריון באסיה
קטגוריה:מאובני טקסונים שתוארו ב-2021
ויטלי סקקון

**ויטלי וולודימירוביץ' סקקון** (באוקראינית: **Віталій Володимирович Скакун**; 19 באוגוסט 1996 – 24 בפברואר 2022) היה פלס בצוות הנדסה של גדוד נחתים אוקראיני.

## ביוגרפיה
סקקון נולד בבז'ז'ני שבאוקראינה.

במהלך הפלישה הרוסית לאוקראינה בשנת 2022, תפקידו של הגדוד של סקקון היה הגנה על העיירה הניצ'סק, הממוקמת ליד מצר פרקופ. כאשר שיירת טנקים רוסית התקרבה למקום, הכוחות האוקראיניים החליטו להרוס את גשר הניצ'סק, על-מנת להאט את התקדמות החיילים הרוסים שהתקדמו צפונה מחצי האי קרים במהלך המתקפה על חרסון. סקקון, מהנדס קרבי, התנדב להטמין מוקשים על הגשר. עם זאת, לאחר שהטמין את המוקשים, לא היה לו זמן לסגת מהגשר, ולאחר שהודיע על כוונותיו לחבריו החיילים האוקראינים, הוא פוצץ את המוקשים, הרג את עצמו והרס את הגשר. פעולותיו האטו את התקדמות האויב, ואפשרו לגדודו להתארגן מחדש.

גורמים רשמיים עבדו במהירות על-מנת להעניק לסקקון אות הוקרה צבאי לאחר מותו, וב-26 בפברואר 2022 הוענק לו אות מסדר כוכב הזהב, הגרסה הצבאית של אות גיבור אוקראינה , על-ידי נשיא אוקראינה וולודימיר זלנסקי.

## קישורים חיצוניים

## הערות שוליים

גיבורי אוקראינה
קטגוריה:אנשי צבא אוקראינים
קטגוריה:אוקראינים שנהרגו בפלישה הרוסית לאוקראינה
קטגוריה:אישים שהקריבו את עצמם
קטגוריה:אוקראינים שנולדו ב-1996
קטגוריה:אוקראינים שנפטרו ב-2022
טיגריס נגנדונג

**טיגריס נגנדונג** (שם מדעי: *Panthera tigris soloensis*) הוא תת-מין נכחד של הטיגריס. שרידיו נמצאו בסונדאלנד, אינדונזיה והם מתוארכים לפליסטוקן.

שרידיו של טיגריס הנגנדונג נחפרו בעיקר ליד כפר נגנדונג, ומכאן שמו. עד כה, נמצאו רק 7 שרידים ידועים. דבר המקשה בלחקור את הטיגריס הנכחד.

השרידים המעטים של טיגריס הנגנדונג מרמזים שהוא היה בגודל של טיגריס בנגלי. עם זאת, בהתחשב לגודלם של שרידים אחרים, ייתכן שהוא היה גדול יותר מטיגריס מודרני (אפילו מהטיגריס הסיבירי). זכר גדול יכל לשקול 400 ק"ג, ובמקרה כזה היה גדול מכל טיגריס חי כיום. בגודלו הוא דמה לאריה האמריקאי ולסמילודון. דבר ההופך אותו לאחד החתוליים הגדולים ביותר שחיו אי פעם.

בנוסף לשרידי טיגריס הנגנדונג, התגלו שרידים של בעלי חיים נוספים בנגנדונג. בהם פילאים קדומים (כמו סטגודוניים), תאואים, איילים, טפירים וקרנפים. בנוסף למאובנים אלה, נמצאו גם שרידים של הומו ארקטוס (מתת-המין הנכחד, *Homo erectus soloensis*).

קטגוריה:בעלי חיים שתוארו ב-1933
קטגוריה:טקסונים שתוארו בידי גוסטב פון קניגסוולד
קטגוריה:טיגריס
קטגוריה:פנתרים פרהיסטוריים
קטגוריה:בעלי חיים שנכחדו מאינדונזיה
קטגוריה:מאובני טקסונים שתוארו ב-1933
קטגוריה:טורפים שחיו בפלייסטוקן
רפאל שלמה הבדלה

רבי **רפאל שלמה הבדלה** (לפעמים נכתב: **עבדלה**; מוראה, ? – ירושלים, ה'ת"ץ) היה מחכמי סלוניקי ובסוף ימיו ראש ישיבה ורב העיר ירושלים.

## קורות חייו
נולד במוראה ובהיותו יתום עבר ללמוד תורה בסלוניקי. בסלוניקי למד עם רבי שלמה אמריליו, רב העיר ואביו של רבי משה אמריליו. בהמשך עלה לירושלים שם היה בבית דינו של רבי אברהם יצחקי, יצא כשד"ר לטובת יהודי אשכנז בירושלים עם רבי אייזיק מסלוצק. לבסוף נתמנה בירושלים לרב העיר ולראש ישיבה. חכמי דורו מרבים להביא מפסקי ההלכה שלו (כגון רבי אברהם ישראל זאבי, רבי חיים שבתי, רבי אשר שלם (בעל "מטה אשר", ועוד). הותיר שו"ת וחידושי הלכה שרובם נותרו בכתב יד. חידושי ההלכות שלו נקראים "מנחת זיכרון".

היה גיסו של רבי נסים חיים משה מזרחי, ודודו של רבי רפאל מיוחס.

נטמן בהר הזיתים. על מצבתו נכתב: "ציון הרב הכולל כמהור"ר רפאל שלמה עבדלה".

## לקריאה נוספת
* יעקב שמואל שפיגל, **עניינים הקשורים לפסח ולקריאת התורה מתוך ספר מנחת זיכרון לר' רפאל שלמה הבדלה**, בתוך מוריה, ניסן תשע"א, עמ' מ - נה

## קישורים חיצוניים
* 

## הערות שוליים

קטגוריה:ירושלים: רבנים ראשיים
קטגוריה:סלוניקי: רבנים
קטגוריה:שד"רים
קטגוריה:מחברי ספרי הלכה: ראשוני האחרונים
קטגוריה:יהודים הקבורים בהר הזיתים
קטגוריה:עולים לארץ ישראל במאה ה-18
סמוטריץ' (נהר)

**נהר סמוטריץ**' (באוקראינית: **Смотрич**; בפולנית: **Smotrycz**) הוא נהר ביובל השמאלי של הדניסטר. הנהר נמצא ברמת פודוליה שבמערב אוקראינה. אורכו הוא 168 ק"מ, ואגן הניקוז שלו משתרע על פני 1,800 קמ"ר. רוחבו הממוצע של הנהר הוא 10–15 מטר, ובנקודה מסוימת הוא אף עולה על 40 מטר.

הנהר מובחן במיוחד בגדותיו הגבוהות, המשוות לו מראה של גיא. הוא משמש לאספקת מים, להשקיה ולדיג. על גדות הנהר ממוקמת תחנה הידרואלקטרית קטנה, כמו גם העיר קמניץ-פודולסקי, היישוב האורבני סמוטריץ' והעיירה הורודוק.

שם המשפחה סמוטריץ' נגזר משם נהר זה והעיירה סמוטריץ' הממוקמת על גדותיו.

## קישורים חיצוניים

## הערות שוליים

קטגוריה:אוקראינה: נהרות ונחלים
הר ברסקין

[ממוזער|מפת [רכס סנטינל (אנטארקטיקה)|רכס סנטינל]]
**הר ברסקין** (באנגלית: **Mount Bearskin**) הוא הר ברכס סנטינל שבהרי אלזוורת', בארץ אלזוורת' שבאנטארקטיקה.

גובהו של ההר 2,850 מטרים מעל פני הים.

הר ברסקין ממוקם 9 קילומטרים צפונית-מזרחית מהר טיירי.

אוכף פודגורה מקשר את הר ברקסקין לרכס טיירי.

## היסטוריה
ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1959.

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של קפטן לילנד ס. ברקסקין (Leland S. Bearskin), מחיל האוויר של ארצות הברית, אשר השתתף בהקמת תחנת הקוטב הדרומי בעונת המחקר (הקיץ האנטארקטי) 1956–1957.

## קישורים חיצוניים
* תצלום לוויין של אזור ההר, תוך סימון אתרים נוספים באזור באתר copernix
* מידע כללי

קטגוריה:ארץ אלזוורת': הרים
קטגוריה:הרי אלזוורת'
חואנגפו (שאנגחאי)

**חְוָאנְגְפּוּ** (בסינית מפושטת: **黄浦**; בסינית מסורתית: **黃浦**; בפין-יין: **Huángpŭ**) הוא החלק המזרחי של הליבה העירונית המסורתית של העיר שאנגחאי, וכיום הוא המרכזי ביותר מבין 16 הרבעים של העיר. הרובע הוא מקום מושבו של השלטון מקומי, והוא מכיל מספר אטרקציות מרכזיות בולטות בהן אזור הבונד, ואזורי קניות פופולריים כגון  ו.

הרובע משתרע על פני 20.50 קמ"ר וגובל בארבעה רבעים נוספים - פּוּדוֹנְג ממזרח,  מצפון, גִ'ינְג-'אָן מצפון-מערב ו מדרום-מערב. 

חואנגפו הוא כיום אחד הרבעים העירוניים הצפופים ביותר בעולם. על פי מפקד האוכלוסין משנת 2020, חיו ברובע 662,030 תושבים, כאשר צפיפות האוכלוסין הייתה 32,302 תושבים לקמ"ר.

הרובע נקרא על שם .

## מקומות בולטים
* מוזיאון שאנגחאי
* מוזיאון תכנון העיר של שאנגחאי
* הבונד
* מדרחוב נאנג'ינג דונגלו
* גן יוּ'יְוֵּ'אן
* פארק חואנגפו

## חלוקה מנהלית
רובע חואנגפו מחולק לעשרה תתי-רבעים (街道/Jiēdào):

## גלריית תמונות

Shanghai Museum exterior 1.jpg|מוזיאון שאנגחאי
Shanghai - Nanjing Road.jpeg|המדרחוב של דרך נאנג'ינג הוא אחד מאזורי הקניות הפופולריים ביותר בשאנגחאי כיום
Crowded Bund on summer evening.jpg|אזור הבונד
Bund Sightseeing Tunnel 2528.JPG|החשמלית המתוירת שעוברת באזור שכונת הבונד שבחואנגפו


## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שאנגחאי: רבעים
הר יואש

**הר יואש** הוא הר בגובה של 734 מטרים מעל פני הים בהרי אילת. הוא ממוקם כ־6 קילומטרים מצפון־מערב לאילת, לצד כביש 12. כמו רוב ההרים בהרי אילת, גם הר יואש קרוי על שם מלך ממלכת יהודה – יואש. ההר קרוב לגבול ישראל–מצרים ולמעבר נטפים.

## תצפית
[ממוזער|גדר [גבול ישראל–מצרים, מבט מהר יואש]]
אל ההר מוביל כביש סלול בחלקו העולה עד לפסגה. כמו כן, עוברים לידו שביל ישראל ונחל יואש. מפסגת ההר ניתן לראות את ים סוף ו־4 מדינות: ישראל, מצרים, ירדן וערב הסעודית. את ההר ניתן לראות ממקומות רבים, וגם מהעיר אילת. בולטות בו האנטנות על פסגתו.

## ראו גם
* הרי אילת
* כביש 12

## קישורים חיצוניים

* תצפית הר יואש, באתר אילת+

יואש
קאלם לינץ'

**קאלם פינבר לינץ**' (באנגלית: **Calam Finbar Lynch**; נולד ב-7 בנובמבר 1994) הוא שחקן בריטי ממוצא אירי.

## ראשית חייו
לינץ' נולד בווריקשייר לשחקנים האירים ניב קיוזאק ופינבר לינץ'. הוא בילה חלק מילדותו בעיירה מורטם סנט אנדרוס  בצ'שייר, ולמד באקדמיה המקומית בזמן שהוריו עבדו במנצ'סטר. לאחר מכן עברה המשפחה לבארנס, דרום מערב לונדון. הוא למד בבית הספר התיכון לאטימר בהמרסמית'. לינץ' בוגר סומרוויל קולג', אוקספורד, בלימודים קלאסיים וסיים את לימודיו בשנת 2017. הוא קיבל השראה לשחק על ידי בן דודו מקס איירונס והשתתף בהפקות במה במהלך תקופת לימודיו באוניברסיטה.

## קריירה
בשנתו השלישית והאחרונה באוקספורד, לינץ' הוחתם בסוכנות שחקנים והופיע בסרט הקולנוע "דנקרק". לאחר שסיים את לימודיו, הוא שיחק את קלאודיו במחזה "מהומה רבה על לא דבר" בתיאטרון רוז קינגסטון ובתפקיד "גורדון וילסון", בנה של גב' וילסון אותה גילמה רות וילסון במיני-סדרה "גברת וילסון". באותה שנה, שיחק בתפקיד אורח בפרק של קומדיית המצבים "בנות דרי" של ערוץ 4.

בשנת 2019 הופיע במחזה "Wife" בתיאטרון קלין.

בשנת 2020 שיחק בסרט "הסייח השחור" לצד מקנזי פוי, שהופק על ידי דיסני+.

בשנת 2021 לוהק לתפקיד בסרט הביוגרפי "Benedicion", בכיכובו של טום בליית' ולתפקיד משנה בעונה השנייה של הדרמה התקופתית של נטפליקס, "ברידג'רטון".

## פילמוגרפיה
### קולנוע

### טלוויזיה

## תיאטרון

## קישורים חיצוניים

## הערות שוליים

קטגוריה:אנגלים ממוצא אירי
קטגוריה:בוגרי אוניברסיטת אוקספורד
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1994
רשימת הריבאונדרים המובילים בתולדות פלייאוף ה-NBA

**רשימת הריבאונדרים המובילים בתולדות פלייאוף ה-NBA** מציגה את 25 שחקני ליגת ה-NBA אשר אספו את מספר הריבאונדים הרב ביותר במשחקי פלייאוף ה-NBA. יש לציין כי הליגה החלה לעקוב אחר ריבאונדים כנתון סטטיסטי רק החל מעונתה הרביעית – עונת .

הריבאונדר המוביל בתולדות פלליאוף ה-NBA הוא ביל ראסל, אשר לאורך 13 עונותיו בליגה הוריד 4,104 ריבאונדים במהלך משחקי הפלייאוף. ראסל מחזיק בתואר מאז פלייאוף 1960. קדמו לו ארני רייזן (1951), הארי גלאטין (1952), ג'ורג' מייקן (1953–1956) ודולף שייז (1957–1959)

## רשימת הריבאונדרים
*הנתונים מעודכנים לסוף עונת :

## ראו גם

קטגוריה:רשימות בנושא ספורט
קטגוריה:NBA
ויסנטה לוקה

**ויסנטה לוקה** (באנגלית: **Vicente Catta Preta Luque**; נולד ב-27 בנובמבר 1991), הידוע בכינוי **The Silent Assassin**, הוא לוחם MMA אמריקאי ממוצא ברזילאי המתחרה ב-UFC בקטגוריית משקל חצי-בינוני (welterweight).

## ביוגרפיה
ויסנטה לוקה נולד וגדל בעיירה בניו ג'רזי למשפחה בעלת שורשים מברזיל וצ'ילה. הוא התחיל להתאמן באמנויות הלחימה מגיל צעיר, תחילה בקראטה. כאשר הוא היה בן שש, הוריו התגרשו והוא עבר עם אימו לברזיל. בברזיל הוא המשיך להתאמן באמנויות הלחימה השונות. בשנת 2021 הוא קיבל חגורה שחורה בג'ו ג'יטסו ברזילאי.

ויסנטה לוקה התחיל בקריירה מקצועית בברזיל בשנת 2009. הוא השתתף בהופעות שונות בברזיל והשיג מספר ניצחונות.

בשנת 2015 הוא הגיע לתחרות UFC והפסיד בגמר. בנובמבר 2016 הוא ניצח את בלל מוחמד במערכה ראשונה. הם צפויים להיפגש בקרב נוסף באפריל 2022.

נכון לתחילת 2022 לוקה השתתף ב-29 קרבות וניצח ב-21. הוא קיבל מספר פעמים פרסים על "הופעת הלילה" ו-"קרב הלילה". ויסנטה לוקה נחשב למתאבק המוצלח מהיבט ניצחונות בגרמים עם 13 ניצחונות מ-14 הופעות בגמר.

## קישורים חיצוניים
* 

קטגוריה:אמריקאים ילידי ניו ג'רזי
קטגוריה:אמני לחימה אמריקאים
קטגוריה:אמריקאים ממוצא ברזילאי
קטגוריה:לוחמי אליפות הלחימה האולטימטיבית
קטגוריה:ניו ג'רזי: ספורטאים
קטגוריה:אמריקאים שנולדו ב-1991
לאסלו צ'באי

**לאסלו צ'באי** (במקור **ויינברגר**, בהונגרית: **Csabay László**; באנגלית: **Leslie Chabay**; בקשצ'בה, 31 בדצמבר 1907 – סרסוטה, פלורידה, 16 במרץ 1989) היה זמר אופרה (טנור) יהודי-הונגרי-אמריקאי וחבר במטרופוליטן אופרה בשנים 1946–1951.

## קורות חיים
לאסלו צ'באי נולד במשפחה יהודית. הוריו היו שלמה ויינברגר, סוחר וסידוניה קוהן (כהן). הוא עבד תחילה כסוחר ולאחר מכן למד באקדמיה למוזיקה ע"ש פרנץ ליסט בבודפשט. הוא המשיך את לימודיו אצל פריץ פיינהלס (Fritz Feinhals) במינכן ואצל אדוארדו גארבין (Edoardo Garbin) במילאנו. בשנים 1932–1933 סייר ב: בלגיה, אסטוניה גרמניה כחבר באופרה נודדת גרמנית. בין 1933 לבין 1935 היה אמן בתיאטרון הגרמני בברנו. הוא חזר לבודפשט ב-1935 והפך לזמר בתיאטרון העירוני (שמו היום תיאטרון ארקל). בשנים 1937–1938 הופיע לראשונה בצפון אמריקה עם להקה מזלצבורג. כשחזר לאירופה שהפכה יותר ויותר פשיסטית, הצטרף כחבר בתיאטרון העיר ברן. בשנים לאחר מכן הופיע גם כאורח בתיאטראות בציריך ובז'נבה. הוא עבר לארצות הברית אחרי מלחמת העולם השנייה ב-1946 וחתם במטרופוליוטן של ניו יורק (New York Metropolitan) לחמש שנים. הוא ערך את הופעת הבכורה שלו ב-16 בנובמבר 1946, בתפקיד דון קורציו בנישואי פיגרו של מוצרט. הוא הופיע גם על במות אופרה מרכזיות אחרות בארצות הברית בשנים אלו. ההופעה האחרונה שלו בלהקת "מטל" (Mettel) הייתה ב-11 במאי 1951. הוא שר את גסטון בהופעת האורח בלה טרוויאטה בשיקגו. לאחר מכן עבד בעיקר כזמר קונצרטים. צ'באי היה מומחה לכתיבת שירה רומנטית גרמנית וגם לימד שירה. הוא היה מורה זמר נודע בוושינגטון די. סי.. לאחר פרישתו התגורר בסרסוטה.

צ'באי התחיל את דרכו כטנור לירי ואחר כך שר תפקידי קומפרימאריו (קומפרימאריו הוא תפקיד משנה קטן באופרה או כינוי לזמר ששר את התפקידים הללו). צורות הבופו שלו זכו להערכה במטרופוליטן. הוא גם הופיע במספר אופרטות בשווייץ ובארצות הברית. הוא השתתף בהקלטה המפורסמת של ארטורו טוסקניני של האופרה אותלו, אך ניתן היה לשמוע אותו גם כסולן במספר אורטוריות בארוק.

## תפקידיו




## קישורים חיצוניים

* Operissimo.com
* [במאגר המידע של [המטרופוליטן אופרה]]
* Bayerisches Musiker Lexikon Online
* הפרופיל שלו באתר bach-cantatas.com
* פיטר וארנאי: ''לקסיקון האופרה''

## הערות שוליים

קטגוריה:מורים למוזיקה יהודים
קטגוריה:מהגרים מהונגריה לארצות הברית
קטגוריה:בקשצ'בה: אישים
קטגוריה:בוגרי האקדמיה למוזיקה ע"ש פרנץ ליסט
קטגוריה:מורים למוזיקה בהונגריה
קטגוריה:זמרי אופרה יהודים הונגרים
קטגוריה:זמרי אופרה יהודים אמריקאים
קטגוריה:אמריקאים ממוצא הונגרי
קטגוריה:הונגרים שנולדו ב-1907
קטגוריה:אמריקאים שנפטרו ב-1989
אנטון בורגר

**אנטון "טוני" בורגר** (בגרמנית: **Anton "Toni" Burger**; 19 בנובמבר 1911 - 25 בדצמבר 1991) היה האופטשטורמפיהרר (קפטן, Hauptsturmführer) באס-אס, שפעל ביוון ובצ'כוסלובקיה הכבושה, שם היה מפקד גטו טרזין.

## קריירה צבאית
אנטון בורגר נולד בנוינקירשן, אוסטריה, בנו של סוחר כלי כתיבה. הוא הצטרף לצבא האוסטרי ב-1930 ולמפלגה הנאצית האוסטרית ב-1932. ביוני 1933 נאסרה פעילותה של המפלגה הנאצית באוסטריה על ידי ממשלתו של אנגלברט דולפוס, וביולי שוחרר בורגר מהצבא בחוסר כבוד. הוא עבר באופן בלתי חוקי ללקפלד ליד אוגסבורג בגרמניה, שם הפך לחבר בלגיון האוסטרי, קבוצה צבאית למחצה שהורכבה מגולים אוסטרים פרו-נאצים. זמן קצר לאחר מכן הצטרף לאס-אה. ב-1935 קיבל אזרחות גרמנית.
בורגר נסע לווינה כדי להשתתף, עם הלגיון האוסטרי, באנשלוס ב-12 במרץ 1938. הוא התקבל לאס-אס והוצב ב, שם היה חבר ב ובמסגרתו - בקבוצת הפעולה המיוחדת "אייכמן" (RSHA Sondereinsatzkommando, תחת אדולף אייכמן).

בקיץ 1939 הועבר בורגר למשרדי הסוכנות המרכזית להגירה יהודית בפראג, שם השתתף בהפקעת כ-1,400 בתי אב יהודים. באפריל 1941 הועלה לדרגת אוברשטורמפיהרר (סגן שני). באביב 1941 קודם לתפקיד ראש סניף המשרד הראשי לביטחון הרייך (RSHA) בברנו.
בשנת 1942 הצטווה בורגר על ידי אייכמן לנסוע לבריסל כדי לתאם את המאמצים לגירוש יהודי בלגיה, הולנד וצרפתים. בורגר שירת במחנה הריכוז אושוויץ ב-1943 וב-3 ביולי 1943 מונה למפקד גטו טרזין. הוא נודע באכזריותו. ב-11 בנובמבר 1943 הורה לכל אוכלוסיית המחנה, כ-40,000 איש, לעמוד במזג אוויר קפוא במהלך מפקד. כ-300 אסירים מתו כתוצאה מהיפותרמיה.
ב-7 בפברואר 1944 נשלח בורגר ליוון על ידי אייכמן כדי להחליף את דיטר ויסליצני. כראש האס-דה באתונה תחת פיקודו של קולונל ולטר בלום, ארגן בורגר גירוש יהודים רומניוטים וספרדים מרודוס, קוס, אתונה, יואנינה וקורפו (למעלה מ-3,000 איש), וקודם לדרגת אס-אס האופטשטורמפיהרר (SS-Hauptsturmführer, קפטן) ביוני 1944.

## לכידתו ובריחתו
לאחר המלחמה נעצר בורגר באלטאוזה (Altaussee) שבאוסטריה והוחזק במחנה מעצר ליד זלצבורג. הוא הורשע שלא בפניו על ידי בית המשפט העממי בליטומריצה (Litoměřice) שבצ'כיה ונידון למוות. ביוני 1947, זמן קצר לפני ביצוע גזר דין המוות, נמלט בורגר מבית המעצר. הוא חי תחת שם בדוי בעיר הולדתו נוינקירשן (Neunkirchen). במרץ 1951 נעצר שוב והוחזק במעצר בווינה. ב-9 באפריל 1951 נמלט שוב ונעלם.
הוא חי על גבול גרמניה-אוסטריה תחת שמונה כינויים שונים. מ-1960 עד 1961 עבד כסוהר בהר ליד נהר אלם. לאחר 1961 עבר עם אשתו אלפרידה לעיר אסן והחל לעבוד כסוחר תחת השם וילהלם באואר. בשנת 1974 פוטר ולקה בהתקף לב. הוא חי באסן עד מותו מסיבות טבעיות בחג המולד 1991. זהותו לא נחשפה עד מרץ 1994, יותר משנתיים לאחר מותו. זהותו אושרה בפני מרכז שמעון ויזנטל בווינה על ידי המחלקה המשפטית (Landeskriminalamt) של בוואריה.
ב-2011 נחשף כי השם שאימץ בורגר, "וילהלם באואר", היה שמו של אסיר יהודי בטרזין שבורגר רצח ב-1944. באותה תקופה שיתף בורגר פעולה עם הנאצים ויצר סרט תעמולה בשם "טרזיינשטט", מתוך אמונה ששיתוף הפעולה יסייע לו בהישרדות לאחר המלחמה.

## לקריאה נוספת

* Hans Safrian: Eichmann und seine Gehilfen. Fischer-Taschenbuch-Verlag, Frankfurt am Main 1995, .
* Ernst Klee: Das Personenlexikon zum Dritten Reich: Wer war was vor und nach 1945. Fischer-Taschenbuch-Verlag, Frankfurt am Main 2007, .


קטגוריה:נאצים
קטגוריה:טרזיינשטט
קטגוריה:אוסטרים שנולדו ב-1911
קטגוריה:אוסטרים שנפטרו ב-1991
קטגוריה:מפקדי מחנות ריכוז
קרל לוונשטיין

**קרל לוונשטיין** (בגרמנית: **Karl Loewenstein**; נודע גם בשם **קרל לוסטן** (**Karl Loesten**); 2 במאי 1887, זיגן – 1976, באד נוינאר-ארוויילר (Bad Neuenahr-Ahrweiler) ) היה איש עסקים יהודי-גרמני, בנקאי, ניצול השואה ומפקד שירות הסדר היהודי בגטו טרזין.

## קורות חיים
לפי מספר מקורות, היה לוונשטיין יהודי למחצה. חלק מקביעותיו של לוונשטיין על נעוריו, כמו השתתפותו במלחמת העולם הראשונה כקצין בחיל הים או שהוא בעל תואר דוקטור בכלכלה, אינן ניתנות לאימות. לאחר המלחמה הצטרף לפרייקורפס כדי להילחם נגד המרידות בשלזיה. ב-1922 עבר לברלין. בין השנים 1924–1941 עמד בראש סניף הבנק של בנק Busse בברלין.

### כליאתו בגטאות
בנובמבר 1941 נעצר על ידי הגסטפו, נאלץ למכור את מניותיו בבנק לארים וגורש לגטו מינסק. הנציב הכללי של הגטו, וילהלם קובה (Wilhelm Kube) , סבר שהוא קשור ללוונשטיין מבחינה משפחתית, והיה בקשר עם היטלר כדי להשיג את שחרורו. באפריל 1942 שוחרר לוונשטיין, נשלח לווינה, ולאחר כמה ימים - לגטו טרזין. הוא נהנה שם מיחס מועדף. הוא קיבל פטור מעבודה ונהנה מתנאי לינה ותזונה פחות קשים. ב-17 בספטמבר 1942 הפקיד אותו זיגפריד זיידל, מפקד הגטו, על ניהול האבטחה (שירות הסדר) בגטו. לוונשטיין ניהל את שירות הסדר בגטו, וכן את שירות ההדרכה, המשטרה הפלילית, מכבי האש, ההגנה האווירית, הפיקוח על העבודות ומשרד הבקרה הכלכלית. הייתה לו גישה חופשית למפקד הגטו. הוא פרסם דיווח יומי והאמין שהוא יכול להשפיע על זיידל. הוא נקט אמצעים תקיפים נגד גניבות ושחיתות, תוך התמקדות בהוגנות בחלוקת מזון והגנה על קשישים. ביוני 1943 הודח זיידל ואנטון בורגר קיבל את הפיקוד על המחנה. הוא גרש ופיטר חלק מאנשי שירות הסדר בגטו והשעה את לוונשטיין מתפקידו. לאחר מספר ימים נעצר לוונשטיין, הובא בפני בית המשפט היהודי ונידון לחמישה חודשי מאסר, שהופחתו בערעור לשלושה, ופוטר מתפקידו בעילת שימוש לרעה בכוח ומעילה. הוא ניצל מגירוש לאושוויץ, כשכמעט כל חברי היודנרט בגטו חוסלו.

### לאחר המלחמה
כששוחרר הגטו, נעצר לוונשטיין על ידי חיילים סובייטים והועבר לכלא פנקרץ בצ'כוסלובקיה. הוא נשפט בפראג על שיתוף פעולה עם הנאצים. הוא תואר כ"קפדן אך הוגן", ושוחרר ב-1947. הוא היגר לאוסטרליה, עבד בטווייה, וב-1952 חזר לגרמניה כדי לתבוע פיצויים. תביעות אלו, כמו גם ההליכים להשבת רכושו, כשלו. הוא נפטר לפני תום ההליכים.

## ספרות

* Aus der Hölle Minsk in das ‚Paradies‘ Theresienstadt. Typoskript im Archiv des IfZ München* Minsk. Im Lager der deutschen Juden. Bonn 1961 (auch: Minsk – Im Lager der deutschen Juden. In: Beilage zur Wochenzeitschrift Das Parlament. B 45/46 vom 7. November 1956, S. 706–718) (= 1. Teil von Aus der Hölle Minsk ...) - als Typoscript im Archiv des IfZ München
* Korrespondenz mit H.G. Adler, Nachlass Adler, Deutsches Literaturarchiv Marbach.
* Seine Ermittlungen vor dem Volksgericht Litoměřice, Archiv des tschechischen Innenministeriums.


## הערות שוליים

קטגוריה:טרזיינשטט
קטגוריה:בנקאים יהודים גרמנים
קטגוריה:יהודים בצבא הגרמני במלחמת העולם הראשונה
קטגוריה:ניצולי השואה: גרמניה
קטגוריה:ימאי הצי הקיסרי הגרמני
קטגוריה:גרמנים שנולדו ב-1887
קטגוריה:גרמנים שנפטרו ב-1976
יליזבטה בוהם

**יליזבטה בוהם** (ברוסית: **Елизавета Бём**: 1843–1914) הייתה ציירת רוסית, מעצבת פופולרית של גלויות.  

## קורות חיים
נולדה בסנקט פטרסבורג למשפחת האצולה הרוסית אנדאורוב הטטרית במקורה. את ילדותה בילתה באחוזת הוריה: הכפר שיפטסי, מחוז ירוסלב. בגיל 14 היא נכנסה לבית הספר לציור באגודה לקידום אמנים שם למדה אצל איוואן קראמסקוי ופאבל צ'יסטיאקוב.  בשנת 1865 סיימה את בית הספר עם מדליית הכסף הגדולה. היא לקחה שיעורים פרטיים מקראמסקוי ולמדה באקדמיה הקיסרית לאמנויות שם הוענקה לה מדליית עידוד גדולה על ציורי החיות שלה. 

היא נישאה לכנר הרוסי-הונגרי לודוויג בוהם, פרופסור בקונסרבטוריון סנט פטרבורג. יליזבטה ציירה בצבעי מים, איירה ספרי ילדים מסדרת הספרייה העממית שם היא הוצגה על ידי ליאו טולסטוי. היא גם התנסתה ביצירה בזכוכית וקרמיקה. עבור תחריטיה ויצירות הזכוכית שלה זכתה מדליות בירידים העולמיים בשיקגו של 1893, פריז של 1900, מינכן של 1902 ומילאנו של 1906 (מדליית זהב).

היא ידועה בעיקר כאחת מיוצרות הגלויות הרוסיים הבולטים. היא יצרה יותר מ-350 גלויות. רוב הגלויות שלה הודפסו על ידי אגודת הרווחה של יוגניה. היא יצרה סגנון מזוהה של גלויות, המתארות פני ילדים וצלליות.

על פי מחקרם של טרטיאקוב וגוטרמן היא הייתה מחברת הגלויות החשובה ביותר באימפריה הרוסית.

יליזבטה בוהם הלכה לעולמה בשנת 1914.

## גלריה

File:41. Old Russian Easter Postcard.jpg
Postcards by Elizaveta Bem by Richard - 028.jpg
Postcards by Elizaveta Bem by Richard - 027.jpg
Bem postcard 37.jpg
Postcard by Elizabeth Bohm, 080.jpg
Postcard by Elizabeth Bohm, 077.jpg
Postcard by Elizabeth Bohm, 103.jpg
Postcards by Elizaveta Bem by Richard - 062.jpg

## קישורים חיצוניים

## הערות שוליים

קטגוריה:ציירות רוסיות
קטגוריה:מעצבות
קטגוריה:ילידות 1843
קטגוריה:רוסים שנולדו ב-1843
קטגוריה:נפטרות ב-1914
קטגוריה:רוסים שנפטרו ב-1943
זמן קריאת שמע

**זמן קריאת שמע** הוא הזמן שבו ניתן לקיים את מצוות קריאת שמע מהתורה או מדרבנן, ולאחר זמן זה הפסיד את המצווה. זמן קריאת שמע של היום זמנו להלכה עד שלוש שעות, זמן קריאת שמע של הלילה זמנו מהתורה כל הלילה.

## קריאת שמע של שחרית
תחילת זמן קריאת שמע היא "משיכיר את חברו הרגיל עמו קצת", ובדיעבד אם קרא מעלות השחר יצא.

אמנם לגבי סוף זמן קריאתה, נחלקו התנאים אם הוא בהנץ החמה או בסוף שלוש שעות זמניות, ולהלכה נפסק כדעה השנייה. 

באחרונים דנו מדוע זמנה של קריאת שמע של לילה הוא כל הלילה, ואילו ביום הוא רק עד שלוש שעות. מכוח קושיה זה הסיק רבי יוסף קארו בספרו כסף משנה, כי אכן מהתורה זמן קריאת שמע של שחרית הוא כל היום כולו, וחכמים הגבילו את זמנה עד שלוש שעות: 

אמנם להלכה נקטו אחרונים רבים שהשיעור מהתורה הוא עד שלוש שעות. 

## שיעור שלוש השעות
בראשונים נחלקו האם שיעור שלוש שעות, הכוונה לשעות זמניות או לשעות שוות: הרא"ש כתב שהכוונה היא לשעות שוות, ולדעתו זמן קריאת שמע לעולם הוא עד שעה 9 ביום. אמנם רוב הפוסקים נקטו שכדעת הראשונים ששיעור 3 שעות הכוונה לשעות זמניות, ושיעורם משתנה לפי עונות השנה, אמנם יש שכתבו להחמיר כשתי הדעות, ויש שכתבו שאין להחמיר כנגד דעת השולחן ערוך והרמ"א.

מחלקות נוספת נחלקו הפוסקים היא מאימתי מתחילים לחשב 3 שעות אלו:

* לדעת המגן אברהם פוסק שאפילו לשיטת שלעניין פלג המנחה מודדים משקיעת החמה, לעניין קריאת שמע ותפילה מודדים מעלות השחר. את דבריו הוא מוכיח מתוספות.
* לדעת הגר"א ושולחן ערוך הרב, מחלוקת הראשונים לגבי פלג המנחה תקפה גם לעניין זמן קריאת שמע ותפילה, ופסק ההלכה הוא כשיטות שהיום נמדד לפי הנץ והשקיעה.

### לאחר הזמן
מי שלא קראה בשעה זו יכול לקוראה עם ברכותיה עד סוף השעה הזמנית הרביעית, ויש הסוברים שיכול לקוראה עד חצות בברכותיה. לאחר מכן יקראנה בלא ברכותיה ויקבל על כך שכר כלימוד תורה. המובחר ביותר הוא לקרוא קריאת שמע סמוך להנץ החמה, ומיד להתפלל תפילת שחרית. תפילה שכזו, בה קריאת שמע נעשית סמוך להנץ החמה והתפילה מיד לאחריה נקראת תפילת ותיקין.

## זמן קריאת שמע של ערבית
תחילת הזמן היא בשעת צאת הכוכבים. לכתחילה יש לקרא לפני חצות הלילה, ואם לא הספיק, יקראנה לפני עלות השחר ולפחות לפני הנץ החמה.

## הערות שוליים

קטגוריה:זמני היום בהלכה
פורטיסימו קפיטל

**פורטיסימו קפיטל** היא קרן השקעות פרטיות ישראלית, שנוסדה בשנת 2004 ולה השקעות בחברות רבות בישראל, בעיקר חברות תעשייה וטכנולוגיה. מייסד הקרן ומנהלה הוא יובל כהן. פורטיסימו גייסה עד סוף 2023, 2.7 מיליארד דולר, במסגרת שש קרנות, מגופי השקעה מוסדיים ופיננסיים מישראל, ארצות הברית ואירופה.

עם החברות שבהן מושקעת הקרן נמנות סלע מעבדות תוכנה, ג'יגה ספייסס, קבוצת סוגת (והחברה הבת שלה: סוגת תעשיות), סודהסטרים, אפימילק, סלופארק טכנולוגיות, כצט ועוד.

עם חברות שבהן הקרן השקיעה בעבר ומכרה את חלקה נמנות אמבלייז (נמכרה ב-2013) פניציה, קארדו סיסטמס אינקרדיבילד, אורג'יאן זרעים, קדנט, סטארהום ועוד.

עם חברות שבהן הקרן השקיעה והובילה להנפקה ראשונה לציבור נמנות קורנית דיגיטל (הונפקה באפריל 2015 בבורסת נאסד"ק), טלרד (הונפקה ביוני 2017 בבורסה לניירות ערך בתל אביב) וקבוצת סוגת (הונפקה בדצמבר 2025 בבורסה לניירות ערך בתל אביב).

במאי 2024 רכשה קבוצה בראשות קרן פורטיסימו 35.5% ממניות חברת סלקום מחברת השקעות דיסקונט.

## גיוסי הון
בשנת 2004 גייסה פורטיסימו קפיטל קרן ראשונה בסך 80 מיליון דולר.

בשנת 2008 גייסה פורטיסימו קפיטל קרן שנייה בסך 110 מיליון דולר.

בספטמבר 2012 השלימה פורטיסימו קפיטל גיוס קרן שלישית בסך 265 מיליון דולר.

באפריל 2015 השלימה פורטיסימו קפיטל גיוס קרן רביעית בסך 470 מיליון דולר.

בפברואר 2020 השלימה פורטיסימו קפיטל גיוס קרן חמישית בסך 650 מיליון דולר.

בדצמבר 2022, השלימה פורטיסימו קפיטל גיוס קרן שישית בסך 1.06 מיליארד דולר.

## קישורים חיצוניים
* 

* 

## הערות שוליים

*
קטגוריה:קרנות השקעה ישראליות
קונסטנטין בוגייבסקי

**קונסטנטין בוגייבסקי** (ברוסית: **Константин Богаевский** : 24 בינואר 1872 – 17 בפברואר 1943) היה צייר רוסי אוקריאני מפורסם בנופיו הסימבוליסטים.

## ביוגרפיה
קונסטנטין בוגייבסקי נולד בעיר פאודוסיה שבמזרח קרים למשפחה איטלקית-גרמנית ותיקה ב-24 בינואר 1872. הוא לקח שיעורים ראשונים באמנות מאיוואן אייווזובסקי.

בשנים 1891–1897 למד באקדמיה האימפריאלית לאמנויות בכיתתו של ארכיפ קוינג'י. האמנות של קונסטנטין הצעיר לא הייתה פופולרית באקדמיה והוא אפילו שוחרר בשלב מסוים מהאקדמיה בגלל "חוסר כישרון". למרות זאת, קוינג'י תמיד נתן כבוד רב לתלמידו והגן עליו. בשנת 1898 נסע קונסטנטין לאיטליה ולצרפת שם התוודע ליצירותיו של קלוד לורן, שעליו הכריז כמורו האמיתי. התערוכה הראשונה שלו הייתה במוסקבה ב-1898.

משנת 1900 עבד בוגייבסקי בפאודוסיה. הנושא המרכזי של יצירותיו הפך לנופים סימבוליסטים של ארץ דמיונית שראה בחלומותיו. קונסטנטין בוגייבסקי הפך לצייר פופולרי לאחר שמקסימיליאן וולושין פרסם סדרת חיבורים בשם קונסטנטין בוגייבסקי. וולושין שיבח מאוד את הסמליות של ציוריו של בוגייבסקי.

בוגייבסקי היה חבר באיגוד האמנים הרוסים. בשנת 1906 הוא הציג את ציוריו בתערוכה דה ל'ארט רוסה שאורגנה על ידי סרגיי דיאגילב. ב-1911 הוא ביקר באיטליה וגילה בעצמו את ציוריו של אנדראה מנטניה, שהשפיעו מאוד על יצירתו המאוחרת של בוגייבסקי.

בוגייבסקי חזר ב-1912 לפאודוסיה שם נשאר עד סוף חייו. הוא שמר על ידידות של שנים רבות עם אלכסנדר גרין, כמו גם עם קבוצה של האינטליגנציה הרוסית כולל מקסימיליאן וולושין, מרינה צבטייבה ואוסיפ מנדלשטאם.

לאחר מהפכת אוקטובר נסוג בוגייבסקי מפרסום, אם כי יצירותיו כמו נמל עיר דמיונית משנת 1932 זכו להערכה רבה כאמנות בבית הספר לציור הריאליזם הסוציאליסטי של הדנייפר.

הוא מת בפאודוסיה ב-17 בפברואר 1943.

## סגנון ועבודות
בשנים 1902–1903 יצר קונסטנטין בוגייבסקי סדרת ציורים המבוססת על נופי חצי האי קרים המוכרים ("קרים העתיקה", "המבצר העתיק"). במשך זמן רב לאחר מכן, הוא צייר נופים, לא קשורים למקומות מסוימים. הם מתאפיינים בתאורה מיוחדת, שמקורה במספר כתמי צבע, ושמים אקספרסיביים.

בהשפעת מקסימיליאן וולושין, בוגייבסקי צייר את מה שמכונה "המחזור הקימרי" של הציורים של הנופים המדומיינים שלו.

משנת 1906, מופיעים ביצירתו של בוגייבסקי מוטיבים פילוסופיים הקשורים לבדידות ולקטנות האדם.

לאחר נסיעה באירופה, משנת 1910, צייר בוגייבסקי נופים קלאסיים, בהשראת ברורה של אמני הרנסאנס הגרמניים (דירר, אלטדורפר) והאיטלקים (מנטניה), וכן בהשפעתו של קלוד לורן, ממנו שאל בוגייבסקי את הרעיון של האור.

גלריית טרטיאקוב, המוזיאון הרוסי, הגלריה לאמנות פאודוסיה, המוזיאון לאמנות סבסטופול, המוזיאון לאמנות סימפרופול ומוזיאון האמנות של סוצ'י הם המוזיאונים בהם נשמרת יצירתו.

## גלריה

File:Bogaevsky cloud.jpg

File:Bogaevsky Autumn Evening.jpg

File:Bogaevsky Mantegna.jpg

File:Bogaevsky Night by the Sea.jpg

File:Bogaevsky Romantic Landscape 1914.jpg

File:Bogaevsky Tropics.jpg

File:Классический пейзаж, 1910.jpg


## קישורים חיצוניים

* 
## הערות שוליים

קטגוריה:ציירים רוסים
קטגוריה:ציירים אוקראינים
קטגוריה:קרים: אישים
קטגוריה:ילידי 1872
קטגוריה:סובייטים שנפטרו ב-1943